Jurnalistul Robert Turcescu a citat anumite estimări ale serviciilor secrete occidentale. Potrivit acestora, Rusia produce 250 de mii de obuze pe lună. Cifra respectivă ar fi de trei ori mai mare decât cea pe care SUA și UE o pot trimite în Ucraina.
Ion Cristoiu spune că nimeni nu vrea să moară pentru Ucraina
În acest context, Robert Turcescu l-a întrebat pe jurnalistul Ion Cristoiu în ce etapă a conflictului ne aflăm în momentul de față.
Jurnalistul a explicat că rușii "încep să-și arunce în joc armele secrete". La ei, ideea nu este să cucerească NATO, a explicat Cristoiu.
În schimb, ideea este "de a impune deja acel armistițiu de înghețare".
De asemenea, maestrul Cristoiu a subliniat că "nimeni nu vrea să moară pentru Ucraina".
În opinia lui, Guvernul care vine și spune "Trebuie să trimitem trupe", poate să nu se mai prezinte la alegeri.
"Mai e o noutate. Rușii încep să-și arunce în joc armele secrete. La ei acum, nu este ideea să cucerească NATO. Ideea este de a impune deja acel armistițiu de înghețare. La noi este simplu, ca și în Franța, nimeni nu vrea să moară pentru Ucraina. Dacă un Guvern vine și spune 'Trebuie să trimitem trupe', poate să nu se mai prezinte la alegeri.
Nu vrea nimeni. Deocamdată, acest război convine micului burghez. Ca să fac, așa, o ipoteză. Dumneavoastră v-ați întrebat cum de s-a scurs discuția aia despre Taurus? Ei au scurs-o. Asupra lui Scholz se făceau presiuni să dea rachete. După dezvăluirile alea, nu mai dau", a explicat Ion Cristoiu în podcastul de pe canalul de YouTube "HAI România".
Întreaga discuție dintre Ion Cristoiu și jurnalistul Robert Turcescu poate fi urmărită AICI.
Cristoiu spune că încep să se vadă crăpăturile
Cristoiu a explicat apoi că banii cu care sunt cumpărate rachete și ajutoare pentru Ucraina sunt luați din buget, respectiv de la gura omului de rând, ci nu de la Marcel Ciolacu.
"Occidentul are suficientă osânză ca să nu se vadă, dar începe să se vadă. La ei nu există 'mâine sunt șomer'. Încetul cu încetul, uitați-vă la Germania, care își pierde motorul. Se vede. Toți banii aceștia sunt luați de la gura… Uimirea tuturor a fost 'cum de a supraviețuit Occidentul războiului rece'. De ce? (…) Au avut suficientă osânză ca să facă protecție socială. Când a venit Trump, le-a spus în felul următor: 'Voi aveți protecție socială pentru că luați banii de la înarmare'. În momentul în care tu te înarmezi, iei bani de undeva. (…) Banii aia cu care plătim noi rachetele, nu le dă Marcel Ciolacu de la el din familie. El le dă din buget.
Toate aceste țări occidentale, inclusiv Coreea de Sud, s-au dezvoltat. Protecția socială i-a oprit pe ei de comunism. (…) De ce? Armamentul ala era făcut de America. Ea proteja. Mie mi se pare o prostie să-l acuzi pe Trump și să spui: 'A zis că dacă nu plătim, nu vă apară'. Stați un pic. Mi-ar conveni și mie. Eu sunt America și bag bani ca să apăr Germania, care stă cu burta la soare", a completat Ion Cristoiu.